Det var nok for mange lidt af en deja vu-følelse for Aalborg Håndbold, da man måtte se skuffende på, at GOG igen i år løftede trofæet på nordjydernes hjemmebane. Aalborg Håndbold tabte lørdag eftermiddag sæsonens tredje og afgørende finalekamp med 37-33, og dermed blev guldfesten i Aalborg aflyst og erstattet med tårer og skuffelse. - vi er voldsomt skuffet. Vi havde håbet på, at vi skulle lave en stor fest og ikke mindst en anden afslutning og farvel til mange spillere, som har betydet utroligt meget for både klubben, men også hele miljøet her, fotæller en berørt cheftræner Stefan Madsen og uddyber. -	De havde fortjent en anden afsked. De har givet alt for den klub her, og vi har haft op- og nedture, og de har stået op hver eneste gang og været med til at lave mange store præstationer i fællesskab. Så jeg havde selvfølgelig håbet på, at de kunne få en anden afsked, afslutter han. Se interview med Henrik Møllgaard og Stefan Madsen nederst i artiklen: Ikke nok med skuffelsen blandt klubbens spillere, ledere og trænere, så var tristheden også nem at spotte blandt klubbens flere tusinde fans, og det var også hårdt for spillerne at se. - Vi vil gerne betale lidt mere tilbage efter en broget sæson, hvor vi ikke helt har kunnet leve op til det, vi har gjort de seneste sæsoner, og de store ambitioner, vi selvfølgelig har. Men hvor jeg er glad for, at der er så mange, der er blevet, konstaterer Henrik Møllgaard og uddyber. - Ligesom vi måske godt kan have lyst til at krave ned i mussehullet og forsvinde et par dage. Så vil det også være naturligt, hvis fansene ikke havde lyst til at stå her og sige tak for sæsonen. Men det er fedt, fordi vi skal sige farvel til nogle kæmpe store spillere og personligheder, som har betydet så meget for den her klub. Jeg er meget stolt og glad over, at de er blevet hængende i nogle timer endnu.

Referat:
På trods af skuffelsen blev mange fans dog hængende efter kampen og hyldede spillerne.